《游罗浮合掌岩 其一》
明代·释今佛

连峰叠翠与云齐，中有前时隐士溪。千岁未归华表鹤，一湾长绕紫芝畦。

陇头但见秦人少，山角空闻谢豹啼。几度临风倍惆怅，不禁吟到夕阳西。

作者简介：今佛，字千一。新会人。俗姓李。诸生。礼华首老和尚剃度受具，充芥庵监寺。后事天然老人，为栖贤典客。卒于丹霞。清光绪《广州府志》卷一四一有传。